_:ne11881bc02f146cdb2a05f5d1c10f217xb0
<http://schema.org/description>
"Radi by ste so svojimi deťmi strávili voľný čas tvorivo a v prírode? Príďte k nám opäť na našu ďalšiu Lesnú tvorivú sobotu.    Väčšina detí, keď dostane do rúk kúsok hliny, má okamžitú chuť preskúmať jej lákavé zmyslovo-senzorické vlastnosti. Rovnako ako voda a piesok, aj práca s hlinou má prirodzene otvorený koniec a otvára dvere nekonečným tvorivým možnostiam. Poskytuje tiež inšpiratívny únik od bežného používania fixiek, pasteliek, farieb alebo iných umeleckých médií. Deti majú radosť zo slobody, ktorú pri tvorbe z hliny môžu zažívať, manipulovať a transformovať svoje predstavy do 3D výtvorov: z jednoduchého kúska hliny sa môže stať had, potom misa a hneď na to náramok! O tom, že ruky v hline majú na človeka terapeutické účinky určite niet pochýb.    Prvú časť dielničky strávime v lesíku pri našej lesnej škole a škôlke, kde si nazbierame materiál, o ktorý sa s nami príroda podelí – halúzky, mach, kvety, listy, kôru. V druhej časti dielničky budeme spoločne tvoriť z týchto materiálov a hliny.    Súbežne sa konajú 2 dielničky - prvá pre deti od 3 do 6 rokov a druhá od 6 do 9 rokov.    Cieľom našich lesných tvorivých sobôt je vytvoriť priestor pre deti a rodičov, aby mohli tráviť čas spoločne v prírode a pri tvorivej činnosti. Naše dielničky sa konajú vonku, v prípade zlého počasia v interiéri našich budov.    Vstupné je: 6 eur/dieťa+1 rodič.    Vzhľadom k obmedzenej kapacite si miesto rezervujte vopred. Info: email zlp@krasnesady.sk, 0911 089 062."
<https://kalendar.krasnesady.sk/events/lesna-tvoriva-sobota/?occurrence=2021-07-24>